તા. ૧૪-૧૦-૧૯૯૬ - પરમ પૂજ્ય પ્રમુખસ્વામી મહારાજ વેલિંગ્ટન(ન્યૂઝીલેન્ડ)માં સત્સંગ-પ્રવાસમાં પધાર્યા હતા. ગોવિંદભાઈ પટેલનું મકાન સ્વામીશ્રીનું નિવાસસ્થાન. સાંજે હરિભક્તો સાથે મુલાકાત સંપન્ન થઈ ગઈ. પત્રવાંચન પણ પૂર્ણ થઈ ગયું. ઠંડી સખત હતી. સાયંસભા ૭-૦૦ કલાકે શરૂ થવાની હતી. સત્સંગસભાનું સ્થળ હતું : એવલન ઇન્ટરનેશનલ સ્કૂલ. નિવાસસ્થાનથી આ સ્કૂલમાં પહોંચતાં ત્રણ મિનિટ જ થાય, એટલી નજીક. હજી ૬-૩૦ વાગ્યા હતા. સ્વામીશ્રી કહે, 'ચાલો, સભામાં જઈએ.'